
CERERE DE DESCHIDERE A PROCEDURII INSOLVENȚEI
formulată de creditor
(temei de drept: art. 5 pct. 20, pct. 29 și pct. 72, art. 41, art. 45, art. 70 și urm. din Legea nr. 85/2014 privind procedurile de prevenire a insolvenței și de insolvență, cu modificările și completările ulterioare)
Către,
TRIBUNALUL [se va indica tribunalul/tribunalul specializat în circumscripția căruia debitorul și-a avut sediul social ori profesional cel puțin 6 luni anterior formulării cererii]
SECȚIA A  [...]- A CIVILĂ / SECȚIA SPECIALIZATĂ ÎN INSOLVENȚĂ
Dosar nr. [se va completa dacă cererea se conexează la un dosar existent]

Domnule Președinte,
Subscrisa/Subsemnatul [denumire/nume creditor], cu sediul/domiciliul în [adresă completă], [dacă persoană juridică: înregistrată la Oficiul Registrului Comerțului sub nr. ___, CUI ___, reprezentată legal prin ___], cu domiciliul procesual ales pentru comunicarea actelor de procedură la [adresa cabinetului de avocatură/sediul ales], în calitate de creditor îndreptățit să solicite deschiderea procedurii insolvenței, în sensul art. 5 pct. 20 din Legea nr. 85/2014, 
în contradictoriu cu debitoarea [denumire debitor], cu sediul social în [adresă], înregistrată la Oficiul Registrului Comerțului sub nr. [___], CUI [___], formulăm, în temeiul art. 70 din Legea nr. 85/2014 privind procedurile de prevenire a insolvenței și de insolvență, republicată, cu modificările și completările ulterioare (în continuare “Legea nr. 85/2014”), prezenta
CERERE
DE DESCHIDERE A PROCEDURII INSOLVENȚEI
prin care solicităm instanței, prin sentința ce se va pronunța potrivit art. 72 din Legea nr. 85/2014:
1. constatarea stării de insolvență a debitoarei [denumire], în sensul art. 5 pct. 29 din Legea nr. 85/2014;
1. deschiderea procedurii insolvenței față de debitoare, în temeiul art. 72 alin. (6) din Legea nr. 85/2014;
1. desemnarea, în condițiile art. 45 alin. (1) lit. d) din Legea nr. 85/2014, în calitate de administrator judiciar/lichidator judiciar provizoriu, a practicianului în insolvență propus la pct. VII de mai jos, cu stabilirea atribuțiilor și a onorariului provizoriu al acestuia;
1. obligarea debitoarei la plata cheltuielilor de judecată ocazionate de prezentul demers, în ipoteza formulării unei contestații nejustificate la cererea de deschidere a procedurii.
I. Calitatea de creditor îndreptățit să solicite deschiderea procedurii
Subscrisa deținem, față de debitoarea [denumire], o creanță certă, lichidă și exigibilă de mai mult de 60 de zile, în cuantum de [suma] lei, izvorând din [indicarea izvorului creanței: contract, factură, titlu executoriu etc.], astfel cum rezultă din înscrisurile anexate prezentei cereri.
Creanța subscrisei se încadrează în definiția dată de art. 5 pct. 20 din Legea nr. 85/2014, fiind o creanță a cărei existență rezultă din chiar actul care constată creanțaori din alte acte, emanate de la debitor sau recunoscute de acesta, iar cuantumul său, după compensarea eventualelor datorii reciproce, depășește valoarea-prag de 50.000 lei prevăzută de art. 5 pct. 72 din Legea nr. 85/2014.
[Se va menționa, dacă este cazul, îndeplinirea procedurilor prealabile de recuperare a creanței (somație, notificare, executare silită demarată etc.) și rezultatul acestora.]
[Se vor menționa și, dacă este cazul, eventualele garanții instituite în favoarea creditorului, actele din care rezultă, datele de înregistrare în evidențele publice, etc.]
II. Starea de insolvență a debitoarei
Debitoarea nu a achitat, deși a fost pusă în întârziere/somată, obligațiile de plată de mai sus la peste 60 de zile de la scadență, motiv pentru care, în conformitate cu art. 5 pct. 29 din Legea nr. 85/2014, operează în privința sa prezumția relativă de insolvență, ca stare a patrimoniului debitoarei caracterizată prin insuficiența fondurilor bănești disponibile pentru plata datoriilor certe, lichide și exigibile.
[Se vor menționa, dacă sunt cunoscute, și alte elemente din care rezultă starea de insolvență a debitoarei: existența altor creditori neplătiți, popriri/executări în derulare, incidente de plată, existența altor dosare de insolvență conexate, măsuri asiguratorii instituite asupra bunurilor, etc.]
III. Declarația privind intenția de participare la reorganizarea debitoarei
În conformitate cu art. 70 alin. (1) lit. d) din Legea nr. 85/2014, declarăm că subscrisa [intenționăm/nu intenționăm] să participăm la reorganizarea debitoarei, [iar, în caz afirmativ, se va indica cel puțin în principiu modalitatea în care creditorul intenționează să participe la reorganizare].
IV. Conținutul cererii și înscrisurile anexate
În conformitate cu art. 70 alin. (1) și (2) din Legea nr. 85/2014, anexăm prezentei cereri:
1. înscrisurile justificative ale creanței și, dacă este cazul, actele din care rezultă cauzele de preferință invocate;
1. dovada codului unic de înregistrare al debitoarei;
1. dovada notificării prealabile a debitoarei/somația de plată comunicată, dacă este cazul;
1. dovada achitării taxei judiciare de timbru în cuantum de 200 lei;
1. împuternicirea avocațială/mandatul, dacă este cazul.
V. Temeiul legal
Prezenta cerere se întemeiază pe dispozițiile art. 5 pct. 20, pct. 29 și pct. 72, art. 41, art. 45 și art. 70 și urm. din Legea nr. 85/2014 privind procedurile de prevenire a insolvenței și de insolvență, cu modificările și completările ulterioare, precum și, în completare, pe dispozițiile Legii nr. 134/2010 privind Codul de procedură civilă, republicată, cu modificările și completările ulterioare.
Competența de soluționare a prezentei cereri revine, potrivit art. 41 alin. (1)-(2) din Legea nr. 85/2014, Tribunalului [___] – secția specializată în insolvență, în a cărei circumscripție debitoarea își are sediul social, cauza urmând a fi soluționată de judecătorul-sindic desemnat potrivit Legii nr. 304/2022 privind organizarea judiciară.
VI. Probe
Solicităm încuviințarea probei cu înscrisurile anexate prezentei cereri, precum și a oricăror alte probe a căror necesitate ar rezulta din dezbateri, inclusiv, dacă este cazul, emiterea unei adrese către instituțiile de credit sau organele fiscale pentru identificarea conturilor debitoarei.
VII. Propunerea practicianului în insolvență
În temeiul art. 45 alin. (1) lit. d) din Legea nr. 85/2014, propunem motivat desemnarea, în calitate de administrator judiciar/lichidator judiciar provizoriu, a practicianului în insolvență Business Recovery BD&A SPRL, cu sediul profesional în București, Str. General H. M. Berthelot nr. 84, parter, spațiul B, Sector 1, CP 010172, înregistrat la Uniunea Națională a Practicienilor în Insolvență din România sub nr. RFO II – 0832 (e-mail: office@bda.com.ro; tel./fax: 021/322.03.12; www.business-recovery.ro).
Practicianul propus și-a exprimat disponibilitatea de a prelua mandatul, îndeplinește condițiile de compatibilitate, experiență și capacitate administrativă necesare bunei desfășurări a procedurii și nu se află în niciunul dintre cazurile de incompatibilitate prevăzute de  Statutul profesiei, astfel cum rezultă din oferta anexată prezentei cereri.
Anexe
1. Înscrisurile justificative ale creanței, menționate la pct. IV;
2. Dovada achitării taxei judiciare de timbru în cuantum de 200 lei, conform art. 14 din O.U.G. nr. 80/2013 privind taxele judiciare de timbru, cu modificările și completările ulterioare;
3. Oferta practicianului în insolvență propus;
4. Împuternicire avocațială/mandat, dacă este cazul;
5. [alte înscrisuri relevante].
Cu deosebită considerație,
[denumire/nume creditor, prin reprezentant legal / prin avocat]
[semnătura]
Data: [zz.ll.aaaa]

